ايه اطلبي قلبي وبقول سمي
يفداك قلب ونبض واحساس وضلوع
دامك سكنتي ياحياتي بدمي
خوذي بليا كم او كيف او نوع
شميت ريح الموت باطراف كمي
يومي مسحت من العنا حزن ودموع
لانتي قريبه لاتضايقت يمي
ولانتي بعيده لاغدا يومي اسبوع
احيان اقول اقرب من حروف اسمي
واحيان احس انك مثل حبة الكوع
ليت الفرح مثل المصايب يعمي
وليت الالم من جدول الوقت منزوع
وشلون ارسي يابحر وانت يمي
وشلون اشدك ياحبل وانت مقطوع
ياحرقتي ياسم قلبي ياهمي
الشوف جايز لكن اللمس ممنوع
لمسة وفا ماجبرت كسر عظمي
ونظرة دفا ماغنت ولا اشبعت جوع
حاولت اكتم بس مافاد كتمي
لجت ضلوعي مابقى صوت مسموع
ليتك يابنت المملكه بنت عمي
ماكان يومي صار في بعدك اسبوع